**Sardžina tehničkog rješenja korišćenja radio-frekvencija**

**za digitalni zemaljski radio-difuzni predajnik (ili mrežu predajnika)**

Tehničko rješenje korišćenja radio-frekvencija za digitalni zemaljski radio-difuzni predajnik (ili mrežu predajnika) dostavlja se u formi glavnog projekta, izrađenog od strane ovlašćenog projektanta.

Glavni projekat korišćenja radio-frekvencija sadrži sljedeće elemente:

1. opšta dokumentacija

* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,

1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za digitalni zemaljski radio-difuzni predajnik (ili mrežu predajnika) sadrži:

1. osnovne parametre mreže (vrstu modulacije, kodni broj, zaštitni interval, broj nosilaca),
2. protok koji se namjerava ostvariti mrežom, varijantu sistema kojom se ostvaruje navedeni protok,
3. podatke o geografskoj oblasti pokrivanja (podaci o alotment zonama ili djelovima istih za lokalna pokrivanja),
4. podatke o lokaciji predajnika (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
5. profile zemljišta sa pojedine lokacije predajnika za relevantno područje pokrivanja (dužine 15 km u najmanje 36 smjerova, svakih 10°) i izračunate vrijednosti efektivnih visina,
6. opis predviđenog antenskog sistema sa karakteristikama zračenja (tip antene/antenskog sistema, električne karakteristike antene/antenskog sistema, azimut i elevacioni ugao glavnog snopa antene/antenskog sistema, pozicija antene/antenskog sistema),
7. proračun efektivno izračene snage (ERP) predajnika,
8. metod proračuna zone servisa (pokrivanja) sa tehničkim parametrima i uslovima za realizaciju utvrđenim za posmatrani radio‐predajnik,
9. prikaz proračuna jačine polja E (dBμV/m) za posmatrano područje pokrivanja sa napomenom o referentnoj planskoj konfiguraciji i kvalitetu prijema,
10. posebno označene oblasti u kojima su mogući različiti tipovi prijema (fiksni, portabl spoljašnji i portabl unutrašnji),
11. posmatrano područje pokrivanja prikazano: u elektronskoj formi na geografskoj karti razmjere 1:25 000 kao i štampanoj formi u razmjeri ne manjoj od 1:200 000. Digitalni model reljefa na kome se vrši proračun nivoa polja mora da ima raster manji ili jednak 20x20 m,
12. procjenu pokrivenosti stanovništva,
13. opis sinhronizacije mreže,
14. procjenu oblika i dimenzija zone nedozvoljenog zračenja.

Sastavni dio glavnog projekta je popunjena tabela sa tehničkim parametrima za digitalni zemaljski radio-difuzni predajnik (Obrazac TRF6).